Nils Peter Bernhard Hjelmberg

Nils Peter Bernhard Hjelmberg (født 3. januar 1923 i København, henrettet 8. august 1946 i Bergen) var dansk statsborger tilknyttet Gestapo som var stasjonert i Norge fra 1942 til 1945. 

Hjelmberg var dansk statsborger. Han kom til Norge i oktober 1942 og begynte i kontorstilling hos det tyske sikkerhetspolitiet i Bergen. I januar 1944 ble han overført til Gestapo, avdeling IV E som tolk og hjelpepolitimann, og han stod i stillingen til kapitulasjonen. Under forhør deltok han gjentatte ganger i tortur, minst to ganger med den følge at offeret senere døde av skadene.

Han ble dømt til livsvarig fengsel for krigsforbrytelser i Gulating lagmannsrett 18. mars 1946. Høyesterett skjerpet straffen til dødsdom, og han ble henrettet på Sverresborg i Bergen den 8. august 1946.

Eksterne lenker 
 Statsarkivet i Bergen: To dødsdommer i rettsoppgjøret etter andre verdenskrig: Dom i saken mot Willie August Kesting og Nils Peter Bernhard Hjelmberg

Personer fra København
Gestapo-personell
Kollaboratører med Nazi-Tyskland
Dansker fra andre verdenskrig
Personer tilknyttet det tredje rike
Norge under andre verdenskrig
Personer dømt for forbrytelser begått under andre verdenskrig
Dansker dømt for forbrytelser
Personer dømt for krigsforbrytelser
Henrettede personer
Personer henrettet ved skyting